સુરેન્દ્રનગર જીલ્લામાં રાજયનું સૌથી ઉંચુ તા૫માન સમગ્ર વર્ષ દરમિયાન નોંઘાયું છે. ઝાલાવાડમાં કાળઝાળ ગરમી પાછળ ઓછા વૃક્ષો જવાબદાર હોવાનું માનવામાં આવી રહ્યું છે. ત્યારે રાજયમાં સૌથી ઓછા વૃક્ષો અને સૌથી ઉંચુ તાપમાનનું કલંક ભુસવા માટે ઝાલાવાડને હરીયાળુ બનાવવા માટે અભિયાન હાથ ઘરાયું છે. જેમાં સુરેન્દ્રનગર જીલ્લામાં પ જૂનના ધોળીધજા ડેમ ખાતે ૧ લાખથી વધુ રોપાના વાવેતરનું આયોજન કરવામાં આવ્યું હતું. ગુજરાત સરકાર દર વર્ષે વન મહોત્‍સવની ઉજવણી કરવામાં આવે છે અને તે દ્વારા પર્યાવરણની જાળવણી માટે પ્રજાજનો વધારે વૃક્ષો વાવે અને તેનો ઉછેર કરે તે માટે જાગૃતિ લાવવાના પ્રયાસો કરે છે.